text: Ung mand sprang ned fra høj TV-mast
  26 december 2014 kl. 11.30
  Politiet anholdt midt på dagen en vovehals, der iført faldskærm sprang ned fra TV2 masten i Rødekro.
  Det er ikke første gang, han er sprunget ned fra høje steder, fortalte han betjentene. Som basejumper laver han nemlig den slags event en gang imellem.
  TV2 masten er over 300 meter høj.
  Den er afskærmet med et hegn, og vovehalsen vil nu bl.a. blive sigtet for ulovlig indtrængning, siger vagtchefen ved Syd- og Sønderjyllands politi, Ivan Gohr Jensen, til TV SYD.
  